جف المطر يا سحاب الوصل به و اقفا
و عروق قلبي عليه من الأمل جفت
ما اختار هالديم غير القاع له ملفا
واهو السحايب على شانه له اصطفت
من كثر حبه غدا كل الحكي تكفا
يوم ان عين الوصل بموادعه رفت
يا ليت مذبوح بعد الحب ذا يشفا
أو نفسه اللي تتوق لصاحبه عفت
مير البلا ليت عين الهجر ذي تغفا
أو ليتها يوم قفا البعد له قفت
و قلبٍ ذبحته جفا ما كنه الاوفا
حط الخطا فالظنون و قال ما وفت
يالبرد ما اشتقت لو لحظة بها تدفا
و لا اشغلتك النجوم اللي بك انزفت
ودعتك الله بقول الحب ما كفا
و مشاعر الحب لجل ارضاك ما كفت